สสด! แผ่นดินไหวอินโดนีเซีย 7 แมกนิจูด ยอดผู้เสียชีวิตพุ่งเป็น 82 ราย
สสด! แผ่นดินไหวอินโดนีเซีย 7 แมกนิจูด ยอดผู้เสียชีวิตพุ่งเป็น 82 ราย
6 ส.ค. 2561

ผู้สื่อข่าวรายงานว่า ยอดผู้เสียชีวิตจากเหตุการณ์แผ่นดินไหวขนาด 7.0 แมกนิจูดที่เกาะลอมบอก ทางตอนกลางของอินโดนีเซีย ซึ่งเกิดขึ้นเมื่อวานนี้(3ม.ค.) เพิ่มขึ้นเป็น 82 ราย และมีผู้บาดเจ็บอีกหลายร้อยราย
นายซูโตโป เพอร์โว นูโกรโฮ โฆษกสำนักงานจัดการภัยพิบัติแห่งชาติของอินโดนีเซียเปิดเผยว่า รายงานแรงสั่นสะเทือนของแผ่นดินไหวได้สร้างความเสียหายต่อบ้านเรือนหลายพันหลัง และอาคารหลายแห่งในเกาะลอมบอก อีกทั้งยังทำให้ประชาชนหลายพันคนต้องอพยพออกจากบ้านเรือน ขณะที่การอพยพประชาชนประชาชนยังคงดำเนินไปในขณะนี้
รายงานระบุว่า แผ่นดินไหวรุนแรงครั้งนี้ได้สร้างความตื่นตระหนกให้กับประชาชนทั้งนี้ในเกาะลอมบอก และเกาะบาหลีซึ่งตั้งอยู่ใกล้เคียงกัน รวมทั้งประชาชนในจังหวัดชะวาตะวันออกด้วยเช่นกัน
ด้านเว็บไซต์ foxnews.com รายงานว่า ในขณะเดียวกัน ศูนย์ป้องกันและบรรเทาสาธารณภัยของอินโดนีเซีย ได้ออกประกาศเตือนว่ามีความเป็นไปได้ ที่จะเกิดคลื่นสึนามิ และกรมอุตุนิยมวิทยาของอินโดนีเซีย ก็รายงานว่า ทางการสามารถตรวจจับคลื่นสึนามิได้บริเวณเกาะคาริตและบาดาส



 